b'\n_START_ARTICLE_\nCho So-hyun\n_START_PARAGRAPH_\nCho So-hyun (s. 24. kes\xc3\xa4kuuta 1988) on etel\xc3\xa4korealainen jalkapalloilija. H\xc3\xa4n on pelipaikaltaan puolustava keskikentt\xc3\xa4pelaaja. H\xc3\xa4n pelasi Etel\xc3\xa4-Korean naisten maajoukkueen kapteenina vuoden 2015 MM-kilpailuissa joukkueen kaikki nelj\xc3\xa4 ottelua alusta loppuun ja teki joukkueensa ensimm\xc3\xa4isen maalin 2\xe2\x80\x931-voittoon p\xc3\xa4\xc3\xa4ttyneess\xc3\xa4 alkulohko-ottelussa Espanjaa vastaan. H\xc3\xa4n oli Etel\xc3\xa4-Korean joukkueen kapteeni my\xc3\xb6s vuoden 2019 MM-kilpailuissa ja pelasi kaikki kolme ottelua kokonaan. MM-kisojen 2019 p\xc3\xa4\xc3\xa4ttyess\xc3\xa4 h\xc3\xa4n on pelannut kaikkiaan 124 maaottelua ja tehnyt niiss\xc3\xa4 20 maalia._NEWLINE_Cho pelasi vuonna 2018 ensimm\xc3\xa4isen\xc3\xa4 etel\xc3\xa4korealaisena naispelaajana Norjassa. H\xc3\xa4n edusti Avaldsnes IL:\xc3\xa4\xc3\xa4. Tammikuussa 2019 h\xc3\xa4n siirtyi Englantiin West Ham Unitedin joukkueeseen.'